ايسولفونك بس جرح ..
ايسولفونك بس ذبح ،،
ايسولفونك بس گطع روس اتعلّا اعلى الرمح
فقره ناسك ياحسين وناب ديرتهم وكح ..
انت بس انت الحقیقه المافهمناها صدگ…
الطف نشوفه اطفال مذبوحه و حرگ …
یاحسين الناس عرفتک سوالف ،،
بس سوالف ،،
ماقرو تاريخ وجهك ..
ضيعوك و محد المنواك عارف…
ماخذو من ضي طلعتك للعتم حفنة ضوا،،
ماخذو لصدورهم من هب نسيمك صم هوا،،
یا حسین.. الگاع عار و گبعتها ابکبریائک..
ومن رحت ظل صوت دمک یصرخ ابحرگة ردائک..
ابطف ضمیرک ناوشیت الگاع نور وغرگتها إبغيمه تمطر من ضیائک …
يا مزار الغرّبت شمس التواضع يم ضريحك …
الحاربوك امرادهم يطفون نورك
يا امير النور دربك لبّس الدنيا ضياء ..
يا دفو اچلمي الخذن من ثوب عزتك كربياء…
ولبّستني ابكل حرف نخوه و اباء …
انته وحدك للحقيقه اترفرف ابجرحك لواء..
ابطف بنيت الغيره كعبه و قدمت نفسك فداء..
كبّريت و غيم تكبيرك عبر مليون جيل و بللت كل الضماير …
و الاجو وياك كلهم للبشر صارو مناير..
يا امام الرحمه يا ستر الحراير،،
.
الماقرو دربك نسوك وضيعو تاريخ وجهك ..
يا عبايه التستر اذنوب المياه الخاصمت قرآن صوتك …
يكذب التاريخ من يذكر مواجع جرح موتك ،،
انته حي ابكل ندى اليجبل اشوفك ،،
انته حي ..الكعبه عافت گاعها وجت تطوفك …
انته حي ابكل صدر يفهم عبيرك..
انته حي ، الموت ما ينهي مسيرك..
يخسه تاريخ اليگول اخواتك انگادن سبايه..
ذن خواتك صارن الطول الشمس ستر و عبايه ..
رتلت الدنيه الشرفهن و العفاف اوجوهن مليون آيه.
…
سيد حسن الشريفي
2017-09-12
2016-12-30
2016-12-09
2016-11-23